stanford-oval/wikipedia huggingface dataset:
טמאש אמד
קורות חיים

ארנה פליישר נולד במשפחה יהודית, בנם של מיקשה פליישר ושל אירמה וייסלוביץ'. הוא החל את לימודיו בנאג'ווארד ולאחר מכן למד משפטים באוניברסיטת קולוז'וואר. שיריו הראשונים הופיעו "א הט"(פירושו: השבוע - A Hét) בשנת 1906. בין 1906 לבין 1914 עבד כעיתונאי בנאג'ווארד. הוא השתייך לאנתולוגיה הספרותית בשם "א הולנפ" (פירושו: המחר - A Holnap). הייתה לו ידידות עמוקה עם המשורר אנדרה אדי. ב-1914 עבר לבודפשט. הוא עבד עם אנדרה נאג' כדי ליצור את הקברט ההונגרי. ב-1917 היה מזכיר הדרמטורג של "תיאטרון קטונה יוז'ף" (Katona József Színház), משנת 1922 היה המנהל של "תיאטרון שדרת אנדראשי" (Andrássy úti Színház), ולאחר מכן "תיאטרון בלהה לויזה" (Blaha Lujza Színház), ואחרי זה בין השנים 1925–1927 המנהל האמנותי של תיאטרון שדרת אנדראשי. בשנים 1927 עד 1928 היה מנהל "התיאטרון החדש" (Új Színház).
הוא היה כותב פופולרי של שאנסונים שנונים וסצנות קברט. שירי המלחמה והדרמות הקטנות של מערכה אחת שלו, הקצרות זכו להצלחה גדולה. הפזמונים שלו הסתובב על פי כולם בתקופה זו.
גם במהלך הצלחותיו התיאטרוניות והעיתונאיות הוא נשאר משורר עדין, החסיד המושבע של אנדרה אדי, שומר הזיכרונות של נאג'ווארד (אוראדיה היום). כאילו הרגיש את הסוף המתקרב, הוא ביקר בביתו שם, כדי למות באוראדיה.
יצירותיו

A Holnap. Ady Endre, Babits Mihály, Balázs Béla, Dutka Ákos, Emőd Tamás, Juhász Gyula, Miklós Jutka versei; sajtó alá rend. Antal Sándor; A Holnap Irodalmi Társaság, Nagyvárad, 1908
A Holnap új versei. Második könyv; összeáll., bev. Kollányi Boldizsár; Deutsch, Bp., 1909
Emőd Tamás versei; bev. Juhász Gyula; Sonnenfeld A. Grafikai Műintézete, Nagyvárad, 1911
Dícséret, dicsőség. Emőd Tamás énekeskönyve az 1914-15. esztendőkből; Singer-Wolfner, Bp., 1915
Húsvéti kabaré; többekkel; Légrády Ny., Bp., 1917
Ferenc Jóska ládájából. Kis darabok, jelenetek, katonadolgok, dalok; Dick, Bp., 1917
Pesti hegedű; Singer-Wolfner, Bp., 1918
A magyar kabaré tízéves antológiája. Tréfák, jelenetek, dalok; összeáll. Balassa Emil, Emőd Tamás, bev. Szép Ernő, Szini Gyula; Dick, Bp., 1918
Karinthy Frigyes–Emőd Tamás: A vándor katona. Ünnepi történet; Athenaeum, Bp., 1920 (Modern könyvtár)
Csipke. Három egyfelvonásos; Dick, Bp., 1923
Mézeskalács. Daljáték; szöveg Emőd Tamás, zene Szirmai Albert; Globus Ny., Bp., 1923
Nótám, füttyöm, citerám. Válogatott chansonok; Genius, Bp., 1926
Borcsa Amerikában (dráma, 1927)
Két lány az utcán (dráma, 1929)
Örök láng; többekkel; Forum, Bp., 1931 (Pálma könyvek)
A szegény ördög. Zenés színjáték; szöveg Emőd Tamás, Török Rezső, zene Komjáthy Károly; Vörösváry Soksz., Bp., 1935
Benatzky: Egy lány, aki mindenkié (librettó, 1936)
Fizessen, nagysád! (film forgatókönyv, 1937)
Emőd Tamás versei; Officina, Bp., 1939
Írás a palackban; szerk. Marton Jenőné, Kovács Andrásné, Simor András; Táncsics Gimnázium, Bp., 1998 (Táncsics-sorozat)
Egy másik csillagon. Válogatott versek; vál., szerk. Réz Pál; Palatinus, Bp., 2000 (Várad, villanyváros)
Ez a város. Versek és prózai művek; szerk. Pásztai Ottó, Rauscher Erzsébet, Zalder Éva Mária; Nagyváradi Premontrei Öregdiákok Egyesülete, Nagyvárad, 2008
Írás a palackban; Madách Irodalmi Társaság, Bp., 2009
Összegyűjtött versek és műfordítások; gyűjt., szerk. Urbán László; Aegis Kultúráért és Művészetért Alapítvány, Székesfehérvár, 2017
ראו גם

אולם הדיוקנאות של הספרות ההונגרית
Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967)
Magyar színházművészeti lexikon. 0 (לקסיקון הונגרי לאמנות הבמה. עורך ראשי ג'רג' סקיי. 1994. ISBN 963-05-6635-4
לקסיקון יהודי הונגרי. 1929. עורך פטר אויווארי טמאש אמד
לקריאה נוספת

מי זה מי בספרות ההונגרית? ספרי מאגר מסת"ב 963-8607-10-6
טמאש אמד. 1913. איור של הנריק מאיור
באטמן ורובין (סרט)

| --- | --- |

 מבוסס על:  באטמן 
 בימוי:  ג'ואל שומאכר 
 הופק בידי:  פיטר סקוט מקגרגור בנג'מין מלניקר מייקל אי. אוסלן
 תסריט:  עקיבא גולדסמן  לפי דמויות קומיקס מאת: בוב קיין וביל פינגר
 עריכה:  דניס וירקלר 
 שחקנים ראשיים:  ג'ורג' קלוני ארנולד שוורצנגר אומה תורמן כריס אודונל
 מוזיקה:  אליוט גולדנטל 
 צילום:  סטפן גולדבלט 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  20 ביוני 1997
 משך הקרנה:  125 דק' 
 שפת הסרט:  אנגלית 
 סוגה:  סרט פעולה, סרט גיבורי-על, סרט מדע בדיוני 
 מקום התרחשות:  גות'אם סיטי 
 תקציב:  140 מיליון דולר
 הכנסות:  238,207,122 מיליון דולר
 הכנסות באתר מוג'ו:   batmanrobin
 פרסים:  פרס פטל הזהב לשחקנית המשנה הטובה ביותר (אלישה סילברסטון) 
 סרט קודם:  באטמן לנצח (1995)
 אתר רשמי
 דף הסרט ב־IMDb
 
באטמן ורובין (באנגלית: Batman & Robin) הוא סרט גיבורי על מז'אנר הפעולה המבוסס על סדרת הקומיקס מבית DC קומיקס, "באטמן" שנוצרה על ידי בוב קיין וביל פינגר. הסרט יצא לאקרנים ב-20 ביוני 1997 בבימויו של ג'ואל שומאכר, ובכיכובם של אנסמבל שחקנים כדוגמת ג'ורג' קלוני, ארנולד שוורצנגר, אומה תורמן, כריס אודונל ואליסיה סילברסטון.
לאחר הצלחתו המסחרית של "באטמן לנצח" (1995), חברת ההפצה, האחים וורנר, האיצה את הפקת הסרט. למרות הצלחתו היחסית, הסרט קיבל ביקורות שליליות ואף 11 מועמדויות לפרס פטל הזהב. עד היום, הסרט נחשב לסרט גיבורי-העל הגרוע ביותר בכל הזמנים ונרשם כאחד מבין הסרטים הגרועים ביותר בהיסטוריה של הקולנוע. ג'ורג' קלוני אף התנצל במשך יותר מ-17 שנים על כך שהסרט היה גרוע והרס את ציפיותיהם של מיליוני מעריצי באטמן. בעקבות זאת, הוחלט לבטל את סרט ההמשך, "באטמן ניצחון", וכך נעצרה סדרת סרטים זו.
עלילה

בעיר גות'אם סיטי, באטמן (ג'ורג' קלוני) ורובין (כריס אודונל) מנסים לעצור את מיסטר פריז (ארנולד שוורצנגר) ופויזן אייבי מלהרוס את העיר.
מיסטר פריז הוא מדען שעבר תאונה המחייבת אותו להימצא בתוך חליפת קירור השומרת את טמפרטורת גופו מתחת לאפס, הפונה לפשע כדי להשיג יהלומים לתחזק את חליפתו ולפתח תרופה לתסמונת מק'גרגור, מחלה סופנית שהכתה באשתו, אותה הקפיא עד שימצא תרופה.
פויזן אייבי היא ד"ר פמלה אייזלי, אקו-טרוריסטית ומדענית קנאית להגנת הסביבה והצומח, שבמהלך מאבק עם החוקר הממונה עליה, ד"ר וודרו, הופכת לרעילה אחרי שהוא שופך עליה כימיקלים. ד"ר וודרו פיתח כימיקל בשם "ונום" ההופך פושעים זוטרים לחיילים בריונים, שרירנים וצייתנים, ומנסה לשווק אותו למשטרים מושחתים ברחבי העולם. אייזלי מגלה זאת ולכן מותקפת על ידי וודרו אך שורדת.
כאשר אייזלי כושלת מלשכנע את ברוס ויין להפסיק לחלוטין את זיהום הסביבה במחיר של פגיעה בבני אדם, היא פונה אל דרך הפשע והטרור כדי להשיג את מטרותיה. היא מפתה את קורבנותיה באמצעות פרומונים וקסמה האישי ואז מרעילה אותם למוות באמצעות נשיקה קטלנית. במהלך אירוע צדקה, מפתה פויזן אייבי את באטמן ורובין, אך נמשכת דווקא למיסטר פריז שפורץ לאירוע לשדוד יהלומים ומתעלם מחיזוריה. כאשר היא מגלה שפריז עדיין מאוהב באשתו היא מנתקת אותה ממתקן ההקפאה, ואחרי שהיא משחררת אותו מארקהם אסיילום, אחרי שנעצר על ידי באטמן, היא משכנעת אותו שבאטמן הרג את אשתו. מיסטר פריז מחליט לשתף פעולה עם פויזן אייבי ולנקום והשניים מתכננים להקפיא את גות'אם סיטי למוות ולהקים על חורבותיה יער פראי בו הם ישלטו.
בינתיים, אל ביתו של ברוס ויין, מגיעה ברברה וילסון, אחייניתו של אלפרד פניוורת', משרתו הנאמן של ברוס ויין. הם מגלים שאלפרד סובל גם הוא מתסמונת מק'גרגור והוא על סף גסיסה. ברברה מגלה את סודם של ברוס ויין ודיק גרייסון ואחרי שהיא חודרת למערת העטלף, אלפרד הופך אותה לבאטגירל.
פויזן אייבי מפלגת בין באטמן לרובין, שהסתכסכו עוד בעקבות מעצרו של מיסטר פריז, בו באטמן לא נתן אמון ברובין. לבסוף, רובין נותן אמון באזהרתו של באטמן ומונע מפויזן אייבי להרוג אותו בנשיקה קטלנית. באטמן ורובין נלחמים בצמחים הקטלניים במחבוא של פויזן אייבי אך נחלצים הודות להופעתה של באטגירל שמביסה את פויזן אייבי, שמודה שהיא זו ש"ניתקה לאשתו של פריז את התקע".
לבסוף, באטמן, רובין ובאטגירל, נלחמים במיסטר פריז במצפה הכוכבים של ג'ותאם ומצליחים להציל את העיר. באטמן חושף בפני מיסטר פריז את האמת על אשתו וכן שחידשו את הקפאתה בהצלחה, ומצליח לשכנע אותו לספק תרופה לתסמונת מק'גרגור עבור אלפרד. בתמורה מודיע באטמן שהוא יממן את מחקרו של פריז להצלת אשתו.
צוות שחקנים ודמויות

ג'ורג' קלוני - באטמן/ברוס ויין
ארנולד שוורצנגר - ד"ר ויקטור פראייז/מיסטר פריז
אומה תורמן - ד"ר פמלה אייזלי/פויזן אייבי
כריס אודונל - דיק גרייסון/רובין
אליסיה סילברסטון – ברברה וילסון/באטגירל
מייקל גוף - אלפרד פניוורת'
פט הינגל - המפכ"ל ג'יימס גורדון
ג'ון גלובר – ד"ר ג'ייסון וודראו
אל מקפירסון – ג'ולי מדיסון, חברתו של ברוס ויין
רוברט סוונסון - ביין
ביקורת והכנסות

הסרט הכניס בשבוע הראשון להפצתו כ-42.8 מיליון דולר. אך הכנסותיו של הסרט ירדו ב-63% לאחר שבוע בעקבות תחרות קשה עם סרטים כמו "עימות חזיתי" ו"הרקולס". בסיכום הכנסותיו, הסרט הכניס 107,325,195 דולר בארצות הברית ו-130,881,927 דולר בשאר המדינות.
הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 10%. הסרט אף היה מועמד ל-11 פרסי פטל הזהב. רבים מהמבקרים הטילו את כישלון הסרט בחברת ההפצה שהאיצה במפיקים לצלם את הסרט. בנוסף, טענה נוספת שהועלתה הייתה שהסרט הפך להיות מצועצע ומצחיק בניגוד לסרטים הקודמים בסדרה.
פרסים ומועמדויות

מועמדות לפרס פטל הזהב לסרט הגרוע ביותר
מועמדות לפרס פטל הזהב לשחקן המשנה הגרוע ביותר (כריס אודונל)
מועמדות לפרס פטל הזהב לשחקן המשנה הגרוע ביותר (ארנולד שוורצנגר)
זכייה בפרס פטל הזהב לשחקנית המשנה הגרועה ביותר (אליסיה סילברסטון)
מועמדות לפרס פטל הזהב לשחקנית המשנה הגרועה ביותר (אומה תורמן)
מועמדות לפרס פטל הזהב לזוג הגרוע ביותר (ג'ורג' קלוני וכריס אודונל)
מועמדות לפרס פטל הזהב לרימייק או לסרט ההמשך הגרוע ביותר
מועמדות לפרס פטל הזהב לבמאי הגרוע ביותר (ג'ואל שומאכר)
מועמדות לפרס פטל הזהב לתסריט הגרוע ביותר (עקיבא גולדסמן)
מועמדות לפרס פטל הזהב לשיר הנושא הגרוע ביותר ("The End Is the Beginning Is the End" של בילי קורגן)
מועמדות לפרס פטל הזהב ליחס הגרוע ביותר כלפי חיי אדם או רכוש
מועמדות לפרס סאטורן לסרט הפנטזיה הטוב ביותר
מועמדות לפרס סאטורן לאיפור הטוב ביותר
מועמדות לפרס סאטורן לתחפושות הטובות ביותר
קרנבל המסכות בוונציה

אנשים מחופשים בקרנבל המסכות בוונציה
אנשים מחופשים בקרנבל המתקיים מדי שנה בעיר ונציה שבאיטליה
קרנבל המסכות בוונציה הוא אירוע ייחודי המתקיים בעיר ונציה שבצפון מזרח איטליה ומתרחש כל חורף באמצע פברואר ונמשך כשבועיים.
במהלך המאה ה-13 החגיגות של הקרנבל נועדו לציין את המעבר מהחורף לאביב. כמו כן, הקרנבל היווה הזדמנות נדירה לבני המעמדות השונים בעיר "להתערבב" אלה באלה, ולהסתיר את זהותם האמיתית למשך שבועות ואפילו חודשים. תקופות הקרנבל נודעו במעשי הוללות ופריקת עול, ואפשרו לבני כל המעמדות בעיר לשמוח כשווים. במאה ה-18 נאסרה פעולת ההתחפשות, וכל שלטון הטיל הגבלות אחרות על המנהג. בתקופתו של בניטו מוסוליני בוטל קרנבל המסכות. ורק בשנת 1980 חידשו האיטלקים את אירועי הקרנבל בשנית.
כיום אירוע הפתיחה החגיגי של הפסטיבל מתקיים בכיכר סאן מרקו. ובמסגרת אירוע הפתיחה מתקיימת תהלוכת תחפושות, ובסופו מתקיים מופע זיקוקים. מלבד אירועי הרחוב, קרנבל המסיכות בוונציה ידוע בנשפי הפאר שמתקיימים במהלכו, ממש כמו אלה שהתקיימו בעבר. נשפים אלה מתקיימים באולמות מפוארים ברחבי העיר וכוללים ארוחות וריקודים.
קרנבל המסכות האחרון התקיים מ-27 בינואר עד ה-13בפברואר 2024
.
קרנבל המסכות של שנת 2020 היה מתוכנן להתקיים מ-8 בפברואר עד 25 בפברואר. הקרנבל הופסק יומיים לפני תאריך הסיום המתוכנן בשל התפשטות נגיף הקורונה באזור צפון איטליה.
המסכות הוונציאניות

מקור המסכות לא ברור וישנם מספר הסברים. אחד מהם לוקח אותנו אחורה לימי הביניים, שבהם התחוללו בוונציה נשפים ומסיבות אליהם הגיעו האצילים עם תלבושות מהודרות ומסכות, שנועדו לשמור על האנונימיות שלהם. בעזרת המסכות האצילים יכלו ליהנות ולשחק במועדונים יחד עם פשוטי העם, להמר במשחקי מזל ולהסוות את זהותם. מסמך שנכתב ב-1268 על ידי עיריית ונציה אוסר על קיום מפגשים מסוג זה, משום שמשתתפי הנשפים היו ידועים בפריצות ומתירנות מינית.
מקור אחר של הקרנבל הוא הקומדיה דל ארטה, תיאטרון של אלתור שנוצר במאה ה-16 בברגמו (Bergamo). זהו תיאטרון של אלתור, המבוסס על נושא קבוע מראש, עם קטעים מבדחים שמבצעים שחקנים מחופשים, המייצגים טיפוסים מוכרים וידועים לכלל הצופים. המסכות הידועות ביותר מן הקומדיה דל ארטה הם: 'הקפיטן' שהוא חייל פחדן; 'פולצ'ילנה' הרברבן, 'קולומבינה' משרתת הגבירה; 'פירו' המאהב החושני; 'פנטלונה' הליצן בעל הגינונים; 'סקאפינו' הנוכל; 'סקאראמוש' השועל; 'ארלקינו' המשרת התמים והשוטה, המדבר בשפה עממית ומרבה להתקוטט; פולצ'ינלה, אחיו של ארלקינו, בעל האף הארוך והעקום.
נפוצה במיוחד המסכה באוטה, המוכרת כבר מימי הביניים. המסכה מכסה את כל הפנים ויש לה אופי מפחיד. חובשי מסכה זאת לובשים בדרך כלל ביחד גם גלימה השחורה "טאבארו" וכובע שחור בעל שלש פינות. מסכה מפורסמת אחרת היא מסכת הרופא בזמן מגפת דבר. המסכה בעלת אף ארוך דמוי מקור ומשקפיים, והיא אכן שמשה רופאים. מסכה מפורסמת המיועדת לנשים נקראה "מורטה", ומזכירה שפחה צפון אפריקאית. הפה במסכה זו חסום, רמז לנשים שלא לתת את קולן בציבור.
ישנן תחפושות המדמות סגנון לבוש מימי הביניים המאוחרים או הרנסאנס.
בנוסף למסכות ותלבושות אלו, קיימת קבוצה שנייה של מסכות, ואלו "מסיכות של רעיון", מסכות של המצאה, שאפשר לראות בהן יצירות אומנות מקוריות, מעין פיסול חי.
סוגי המסכות

מסורתית ישנם 7 סוגי מסכות שלובשים בקרנבל המסכות בוונציה:
באוטה (baùtta) - זוהי מסכה בצבע לבן, לעיתים קרובות מוצגת בצבע מוזהב, אשר מכסה בנוחות את כל הפנים. היצירה המסורתית הגרוטסקית הזאת מאופיינת בהכללת אף בולט יתר על המידה, "קו סנטר" בצורת מקור, ואין פה. הסנטר דמוי המקור של המסכה נועד לאפשר ללובש לדבר, לאכול ולשתות מבלי להסיר אותו, ובכך לשמר את האנונימיות של הלובש. את מסכת הבאוטה היו לובשים לעיתים קרובות עם שכמייה אדומה או שחורה בשם "טבארו". במאה ה-18, יחד עם "טבארו", מסכת הבאוטה הפכה למסכת החברה הסטנדרטי המאושר על ידי ממשלת ונציה. זה היה חובה ללבוש אותו באירועים פוליטיים, בהם נדרש לקבל החלטות פוליטיות, והאזרחים נדרשו לפעול בעילום שם. כמו כן, נשיאת נשק יחד עם המסכה נאסרה במפורש על ידי החוק ואכיפה על ידי המשטרה הוונציאנית.
קולומבינה (Colombina) - זוהי חצי מסכה, שרק מכסה את העיניים של הלובש, האף, ואת הלחיים העליונות. הוא מעוצב לעיתים קרובות עם זהב, כסף, גבישים, ונוצות. הוא מוחזק עד הפנים על ידי שרביט או קשור בסרט כמו רוב המסכות ונציאניות האחרות. המסכה של קולומבינה נקראת על שם דמות במרכזה של קומדיה דלרטה, קולומבינה הייתה שפחה שהייתה חלק נערץ מהתיאטרון האיטלקי במשך דורות. למעשה, קולומבינה היא יצירה מודרנית לחלוטין. אין ציורים היסטוריים המתארים את השימוש בו על הבמה או על החיים החברתיים.
מדליון המדיקו (Medico della peste) - זוהי מסכה עם מקור ארוך, הוא אחד המוזרים והמוכרים ביותר של המסכות הוונציאניות, המסכה היא לעיתים קרובות בצבע לבן, המורכבת ממקור חלול. עטיית מסכה זו לא התחילה בתור מסכת קרנבל אלא כשיטה למניעת התפשטות המחלה. העיצוב המרשים נבע מהרופא הצרפתי של המאה ה-17 שארל דה לורם, אשר אימץ את המסכה יחד עם אמצעי זהירות אחרים תוך טיפול בנפגעי מגפה. השימוש בו כמסכת קרנבל הוא כולו מוסכמה מודרנית, והיום מסכות אלה הן הרבה יותר דקורטיביות.
וולטו (Volto) - וולטו היא מסכה ונציאנית מודרנית, המסכה לעיתים קרובות בצבע לבן, אך לרוב מועטרת בצבע זהב. המסיכה קשורה מאחור עם סרט, מוצגת בדרך כלל עם כובע רשמי וגלימה. הוולטו מכסה את כל הפנים כולל את כל הסנטר. מסכה זו מכסה את כל הפנים ושימשה עבור אנשים שלא רוצים שיזהו אותם באירוע מסוים, יכלו להיות אנונימיים לחלוטין.
פנטלון (Pantalone) - דמות קלאסית נוספת מהבמה האיטלקית, שמשמעותה הוא אדם חברותי פופולרי, מיוצגת עם אף גדול מדי, כמו מקור בעל גבות גבוהות ועיניים מלוכסנות (שנועדו לסמן אינטליגנציה על הבמה). המסכה מדמה מסכה מצחיקה והיא נועדה עבור אנשים שרצו לספר בדיחות במהלך קוקטיילים ומסיבות. אנשים אלו היו במרכז הפנאי החברתי וסיפקו שעשוע לכלל האנשים.
ארלקינו (Arlecchino) - זו דמות קומית, נטול היגיון ומלא רגש, משרת. המסכה מתוארת כבעל אף קצר, קהה, דמוי ליצן, אוסף של גבות רחבות, עגולות, וחיוך מחייך. הוא פועל כמשרתו של פנטלון, ושתי הדמויות הופיעו לעיתים קרובות על הבמה.
זני (Zanni) - האופי של זני הוא עוד קלאסי מהקומדיה שהוצגה בתיאטרון. המסכה שלו היא מסכה חצי עור, מראה לו עם מצח נמוך, גבות בולטות ואף ארוך עם עקומה לאחור לקראת הסוף. אומרים כי ככל שהאף שלו ארוך יותר, כך הוא טיפש יותר.
הערות שוליים

↑  The 7 Different Types of Masquerade Masks | VIVO Masks, www.vivomasks.com (באנגלית)
|  ונציה |
| --- | --- | --- |
| אתרים | האוניברסיטה הבינלאומית • הגטו • התעלה הגדולה • כיכר סן מרקו • מסטרה • בית הכנסת הספרדי • בית הכנסת האיטלקי • הארי'ז בר • קפה פלוריאן • קפה לאבנה • ריאלטו |  |
| כנסיות | בזיליקת סן מרקו • איל רדנטורה • סן ג'ורג'ו מג'ורה • סן זכריה • סן פולו • סנטה מריה דלה סאלוטה • סנטה מריה פורמוזה • סן סטאה • סנטה מריה גלוריוזה דיי פרארי • סן סלבדור • סן סמואלה • סנטה מריה דיי מיראקולי • סן ג'ורג'ו דיי גרקי • מדונה דל'אורטו |  |
| מבנים | ארמון הדוג'ה • הארסנאלה • הקמפנילה • פאלאצו בארבאריגו • פאלאצו ג'וסטי • פאלאצו גרימאני • פאלאצו דולפין מאנין • פאלאצו טייפולו • פאלאצו מורו לין • פאלאצו פונטאנה רצוניקו • פאלאצו פוסקארי • פאלאצו פוסקארי קונטריני • פאלאצו פיזאני גריטי • פאלאצו פיזאני מורטה • פלאצו פיזאני א סן סטפאנו • פאלאצו קאוואלי-פרנקטי • קא' דא מוסטו • פאלאצי בארבארו • פאלאצו דאריו • פונדאקו דיי טדסקי • קא' ונדראמין קאלרגי • קא' סגרדו |  |
| מוזיאונים | אוסף פגי גוגנהיים • גלריית האקדמיה • מוזיאון קורר • פאלאצו גראסי • קא' ד'אורו • קא' פזארו • קא' רצוניקו • פונדאקו דיי טורקי |  |
| גשרים | גשר האנחות • גשר האקדמיה • גשר החירות • גשר הציצים • גשר ריאלטו • גשר קלטרווה |  |
| איים עיקריים בלגונת ונציה | בוראנו • ג'ודקה • לידו • מוראנו • מצורבו • סן ג'ורג'ו מג'ורה • טורצ'לו • איים נוספים |  |
| אירועים | אקווה אלטה • הביאנלה • הרגאטה • פסטיבל הסרטים • קרנבל המסכות • טקס נישואי הים |  |
| רבעים | דורסודורו • סן מרקו • סן פולו • סנטה קרוצ'ה • קאנארג'ו • קסטלו |  |
| תחבורה | נמל התעופה הבינלאומי ונציה מרקו פולו • תחנת ונציה סנטה לוצ'יה • ואפורטו • המונורייל של ונציה • גונדולה • הרכבת הקלה של מסטרה • נמל ונציה |  |
| --- | --- |
בקרת זהויות :  BnF: cb14953843h (data)
יצחק קלזון

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  8 בספטמבר 1939 ירושלים, פלשתינה (א"י) 
 פטירה:  17 בפברואר 2025 (בגיל 85) תל אביב, ישראל
 ענף מדעי:  פיזיקה גרעינית 
 עיסוק:  פיזיקאי גרעין, חוקר סרטן, יזם
 מקום לימודים:  האוניברסיטה העברית בירושלים    מכון ויצמן למדע
 מוסדות:  אוניברסיטת תל אביב
 פרסים והוקרה:  רשימת "80 מעל 80" (2020)
 תרומות עיקריות
 פיתוח טכנולוגיית alpha DaRT להרסה גידולים סרטניים באמצעות קרינה רדיואקטיבית ממוקדת
 
יצחק קֶלזון (8 בספטמבר 1939 – 17 בפברואר 2025) היה פיזיקאי גרעין, חוקר סרטן ויזם ישראלי, שכיהן כפרופסור בבית הספר לפיזיקה ואסטרונומיה באוניברסיטת תל אביב וכראש בית הספר. מפתחה של טכנולוגיית alpha DaRT (אנ') להרס גידולים סרטניים באמצעים רדיואקטיביים ומייסד משותף של חברת הרדיותרפיה אלפא טאו מדיקל.
ביוגרפיה

יצחק קלזון נולד בשכונת כרם אברהם בירושלים, בנם היחיד של יעקב ומלכה קלזון (לבית רובין). אביו היה פועל כבישים ואמו עקרת בית, והם עלו לארץ ישראל בשנות ה-30 של המאה ה-20 מפולין ומרוסיה. כילד התחנך בגן הילדים לצד עמוס עוז. אמו נפטרה מסרטן כשהיה בן 13.
למד לתואר שני בפיזיקה באוניברסיטה העברית בירושלים ואת עבודת המוסמך עשה במכון ויצמן למדע בהנחיית פרופ' גדעון יקותיאלי. לאחר מכן המשיך ללימודי תואר שלישי במוסד זה בהנחייתו של פרופ' קרל לוינסון. עבודת הדוקטורט שלו, שהוגשה ב-1963, נשאה את הכותרת "חישוב תכונות גרעינים מעוותים בקליפה s-d". שימש כשנתיים כעמית מחקר במכון ויצמן וב-1965 מונה למרצה בכיר באוניברסיטת ייל. שנה אחר כך הועלה לדרגת פרופסור חבר וב-1968 שב לישראל והצטרף לסגל אוניברסיטת תל אביב. ב-1970 הועלה לדרגת פרופסור מן המניין.
בשנים 1982–1986 כיהן כראש בית הספר לפיזיקה ואסטרונומיה. ב-2004 יצא לגמלאות אך המשיך לעסוק במחקר פעיל. לאורך השנים שימש כחוקר אורח במעבדה הלאומית לורנס ליברמור ובמעבדה הלאומית ברוקהייבן, באוניברסיטת ויסקונסין ובמוסדות נוספים.
ב-1980 כיהן קלזון כחבר בוועדת פרס ישראל לפיזיקה וב-2021 כחבר בוועדת פרס ביטחון ישראל. כיהן כיו"ר הוועד המנהל של מכון אריקה לנדאו וב-2020 נבחר לרשימת "80 מעל 80".
מחקר

לאורך מרבית שנות פועלו המחקרי היה קלזון פיזיקאי עיוני, ובהמשך פעל גם בפיזיקה ניסיונית. תחומי מחקרו כללו חקירת משטחים באמצעות תופעות גרעיניות, מדידת עובי ואפיון שכבות דקות באמצעות איבוד אנרגיה של חלקיקי אלפא, וחישובי דינמיקה מולקולרית עבור מערכות מתכתיות ועבור מערכות מורכבות של מתכת-תחמוצת.
בעשור הראשון של המאה ה-21, קלזון יחד עם עמיתו חוקר הסרטן פרופ' יונה קיסרי, תלמידיהם ד"ר ליאור ארזי וד"ר תומר קוקס (לימים חברי סגל באוניברסיטת בן-גוריון בנגב), וכן ד"ר מיכאל שמידט, פיתחו שיטת טיפול למחלת הסרטן באמצעות מחטים רדיואקטיביות ובשילוב הגברת הפעילות של המערכת החיסונית. הטיפול, שידוע בשם Diffusing alpha emitter Radiation Therapy ‏ (alpha DaRT) מבוסס על מחטים טעונות ברדיום-224. מחטים אלו מוחדרות לתוך הגידולים ומשחררות אטומים קצרי חיים הפולטים חלקיקי אלפא. אטומים אלו מתפזרים בגידול ומרססים אותו בקרינת אלפא הרסנית ביותר. טיפול זה ניתן בשילוב עם מגבירי הפעילות של המערכת החיסונית.
הטיפול מתייחד בכך שהוא משתמש בקרינת אלפא והוא היחיד מסוגו בעולם לטיפול בגידולים מוצקים. טיפול זה לא רק פוגע בגידול הסרטני הראשוני אלא גורם להפעלת מערכת החיסון שמשמידה תאים גרורתיים שמתפשטים בגוף, אלה שגורמים למותם של 85% מחולי הסרטן. הטיפול הוכרז כפורץ דרך על ידי ה-FDA. קלזון וקיסרי יחד עם עוזי סופר ואמנון גת השתתפו בהקמה של חברה בשם אלפא טאו מדיקל, שמפיצה את הטיפול ברחבי העולם. קיסרי משמש כמדען הראשי של חברה זו, וקלזון שימש כפיזיקאי הראשי בחברה. בישראל ובעולם טופלו חולים עם גידולים בעור, בראש ובצוואר. נרפאו חולים שלא ניתן היה לטפל בהם באמצעים אחרים, בעיקר חולים זקנים. הטיפול ניתן כיום במסגרת ניסויים קליניים לחולים בישראל, ארצות הברית, רוסיה, יפן, איטליה וצרפת ועתיד להתרחב למדינות נוספות.
עם תלמידיו של קלזון נמנים פרופ' כריס קוויג מפרמילאב ופרופ' רועי קישוני מהטכניון.
חיים אישיים

קלזון היה נשוי לעילית ואב לבן ובת. בהמשך היה בן זוגה של חנה ברנדט. התגורר בתל אביב.
נפטר בפברואר 2025 בגיל 85, ונטמן בבית העלמין ירקון.
הערות שוליים

↑  משפחת קלזון, באתר ארכיון "משמר העם", ארכיון המדינה
↑  Arie M. Dubnov, Amos Oz’s Two Pens: Between Literature and Politics, 1, London: Routledge, 2023-01-09, ISBN 978-1-003-35150-4. (באנגלית)
1 2 3  80 אנשים מעוררי השראה מעל גיל 80, באתר מאקו, ‏ספטמבר 2020
↑  יקותיאלי השתייך לסגל מכון ויצמן, אך באותן שנים המוסד המעניק היה האוניברסיטה העברית
↑  בעלי תואר מוסמך ודוקטור באוניברסיטת ירושלים, חרות, 30 ביוני 1963
↑  יצחק קלזון, חשוב תכונות גרעינים מעוותים בקלפה s-d, באתר ספריות מכון ויצמן למדע, ‏פברואר 1963
↑  מינויים והעלאות בדרגה באוניברסיטת תל־אביב, למרחב, 14 באפריל 1971
1 2  Prof. Itzhak Kelson - Chief Physics Officer, אלפא טאו מדיקל
↑  פרס ישראל בפיסיקה יוענק לפרופ' פקריס, מעריב, 17 בפברואר 1980
↑  לראשונה ניתן פרס ביטחון ישראל למערך הסייבר הלאומי, באתר מערך הסייבר הלאומי, ‏5 ביולי 2021
↑  יצחק קלזון, באתר אוניברסיטת תל אביב
1 2  חברת אלפא טאו מדיקל
↑  American Institute of Physics, Chris Quigg, www.aip.org, ‏2021-09-24 (באנגלית)
↑  קישוני - פקולטה לביולוגיה Biology Faculty, באתר biology.technion.ac.il, ‏2021-08-19
↑  עילית קלזון ז"ל, באתר מודעות אבל הארץ, ‏2 בינואר 2025
1 2  יצחק קלזון ז"ל, באתר אבלים, ‏18 בפברואר 2025
| --- | --- |
ערך טוב: 
| --- | --- |
בקרת זהויות :  NLI: 987007423387205171  ACM DL: 81100172897  dblp: 12/6975  VIAF: 28148874318849620194   WorldCat (עם VIAF): 28148874318849620194 
גן הילדים ברחוב צפניה, כרם אברהם, 1945. יצחק קלזון ראשון משמאל בשורה העליונה, אבישי מרגלית שלישי משמאל בשורה זו, ועמוס עוז שני מימין בשורה האמצעית
גברי פונטה

| --- | --- |

 לידה:  20 באפריל 1973 (בן 51) טורינו, איטליה 
 שם לידה:  Gabriele Ponte 
 מוקד פעילות:  איטליה 
 תקופת הפעילות:  מ-1998 
 סוגה:  יורודאנס, דאנס, איטלו דאנס, אלקטרו האוס 
 שפה מועדפת:  איטלקית 
 חברת תקליטים:  אולטרה מיוזיק 
 מספר צאצאים:  1 
 www.gabryponte.com
 
גַבְּרִיאֶלֶה "גַבְּרִי" פוֹנְטֶה (באיטלקית: Gabriele "Gabry" Ponte, ב-IPA: [ɡabriˈɛːle ˈɡaːbri ˈponte]; נולד ב-20 באפריל 1973) הוא תקליטן, רמיקסר ומפיק מוזיקלי איטלקי. חבר לשעבר בלהקת אייפל 65. פונטה ייצג את סן מרינו באירוויזיון 2025 עם שירו "Tutta L'Itallia"
קריירה

בשנת 1998 הפיק את "Blue (Da Ba Dee)", סינגל הבכורה של אייפל 65. השיר הפך ללהיט, הגיע למקום הראשון במצעדי פזמונים שונים ברחבי העולם וזכה למספר רב של גרסאות כיסוי. אלבומה הראשון של הלהקה, Europop, נמכר בכארבעה מיליון עותקים ברחבי העולם. בשנת 2000 זכה עם להקתו בפרס המוזיקה של MTV אירופה למופע האיטלקי הטוב ביותר.
מאוחר יותר הפיק גרסה מחודשת לבלדה המוכרת "Geordie", שנכתבה במקור על ידי פבריציו דה אנדרה ובוצעה על ידי סטפניה פובסן. איגוד תעשיית ההקלטות האיטלקי התעיד את היצירה המחודשת בתואר זהב, לאחר שחצתה את רף 25,000 העותקים במדינה. במרוצת השנים הפיק מספר רמיקסים, שזכו להצלחה, ביניהם "Dragostea Din Tei" של O-Zone.
בשנת 2005 הודיע על פרישתו מאייפל 65, כדי להתמקד בקריירה שלו כסוליסט. בשנה שלאחר מכן הקים את חברת התקליטים דאנס אנד לאב, אותה ממשיך לנהל גם היום. בד בבד הוציא את "Vivi Nell'Aria" בהשתתפות מיאני דרך חברת זודלנד רקורדס. השיר מכיל סימפול ל-"The Moon" של ItaloBrothers.
בשנת 2012 הוציא פנטו את "Beat on My Drum" בהשתתפות פיטבול וסופיה דל כרמן, שהגיע בשיאו למקום ה-11 במצעד שירי הדאנס קלאב בארצות הברית למקום השלישי במצעד של "מדיה פורסט ישראל". בשנת 2014 הגיע פונטה למקום ה-61 במצעד "100 התקליטים הטובים ביותר בעולם" של מגזין "DJ Mag" – הנציגות האיטלקית הגבוהה ביותר ברשימה.
בשנת 2021 פרסם כמה שיתופי פעולה עם אמנים שונים, דוגמת "Thunder" עם LUM!X ו-"Can't Get Over You" עם אלו בלאק. שיריו "Call Me" בהשתתפות R3hab ו-"The Finger" עם ג'ורג'יה קו, שיצאו לאור ב-2022, קיבלו תואר זהב באיטליה, הולנד, בלגיה וצרפת.
באותה שנה כתב והפיק את השיר האוסטרי לאירוויזיון 2022, "Halo", שהוקלט על ידי LUM!X ופיה מריה. הוא כשל בניסיון להעפיל לגמר, והגיע למקום ה-15 בחצי הגמר.
ב-31 בינואר 2025 נודע כי שירו של פונטה, "Tutta l'Italia", נבחר להיות המנונו הרשמי של פסטיבל סן רמו לשנת זו. מאוחר יותר אושר כי השיר יתחרה בקדם של סן מרינו לאירוויזיון 2025. ב-8 במרץ נערך גמר התחרות, בו הגיע פונטה למקום הראשון.